wickkiey/tamil-wikipedia-markdown huggingface dataset:
# பாலி கட்டடக்கலை


**பாலி கட்டடக்கலை** (ஆங்கிலம்: *Balinese architecture*; இந்தோனேசியம்: *Arsitektur Tradisional Bali*) என்பது இந்தோனேசியா, பாலி தீவில், பாலி மக்களின் தனித்துவம் வாய்ந்த கட்டடக்கலை மரபாகும்.  

பண்டைய சாவக இந்து இராச்சியங்களின் தாக்கங்களிலிருந்து வளர்ந்த பாலி பண்பாட்டினாலும்; பூர்வீக பாலி கட்டிடக்கலையின் பண்டைய கூறுகளாலும்; பாலி கட்டிடக்கலை உருவகம் பெற்றுள்ளது. இந்தக் கட்டிடக்கலை பல நூற்றாண்டுகள் பழைமையான கட்டிடக்கலை என அறியப்படுகிறது. இன்றைய காலக்கட்டத்தில், பாலி கட்டிடக்கலையின் பாணி; ஆசிய கட்டிடக் கலைகளில் மிகவும் பிரபலமான ஒன்றாக அறியப்படுகிறது.  

இதற்கு பாலியில் ஏற்பட்டுள்ள சுற்றுலாத் துறையின் வளர்ச்சியே முக்கிய காரணம் ஆகும். பாலி தீவின் கட்டிடக்கலையின் வளர்ச்சியானது, பாலினிய பாணியிலான வீடுகள், குடில்கள், குடியிருப்புக்கள் மற்றும் விடுதிகளுக்கான தேவையையும் அதிகரிக்கச் செய்துள்ளது.  

## பொருட்கள்

பாரம்பரிய பாலி கட்டிடங்கள் சுற்றுச்சூழலுக்கு இணக்கமானவையாக உள்ளன. பாரம்பரிய பாலி வீடுகள் ஏறக்குறைய முழுவதுமாக இயற்கையான பொருட்களால் கட்டப்பட்டுள்ளன.  

## பாலி மக்களின் திறமைகள்

பாலி மக்கள் அவர்களின் கலைத் திறன்களுக்குப் பெயர் பெற்றவர்கள். வெளிப்புற அலங்காரம்; உட்புற ஒப்பனை நிறைந்த கட்டிடக்கலையில் ஓர் அதிநவீன சிற்ப பாரம்பரியத்தை உருவாக்கியுள்ளனர். பாலி கோயில்கள் மற்றும் பாலி அரண்மனைகள் போன்ற கட்டமைப்புகள் மரம் அல்லது கல் சிற்பங்களால் மிக அழகாக அழகூட்டல் செய்யப்பட்டு உள்ளன.  

பெரும்பாலான சிற்பச் செதுக்கல்கள்; பொதுவாக மலர் வடிவங்களைக் கொண்ட ஒப்பனைகளாக உள்ளன. பெரும்பாலான கோயில்களின் நுழைவாயில்களின் இரு பக்கங்களிலும் துவாரபாலகர் சிற்ப வடிவங்கள் இருப்பதைக் காணலாம். அவை வாயில் பாதுகாவலர்களாக கருதப்படுகின்றன.  

## பாலி கட்டிடக்கலையின் கூறுகள்
# மருத்துவ ஒளிப்படவியல்



**மருத்துவ ஒளிப்படவியல்** *(Medical photography)* என்பது ஒளிப்படத் துறையின் ஒரு சிறப்புப் பகுதியாகும், இது நோயாளிகளின் மருத்துவ விளக்கக்காட்சி, மருத்துவம் மற்றும் அறுவை சிகிச்சை நடைமுறைகள், மருத்துவ சாதனங்கள் மற்றும் பிரேத பரிசோதனையிலிருந்து மாதிரிகள் ஆகியவற்றை ஆவணப்படுத்துகிறது. தவறான விளக்கத்தை ஏற்படுத்தக்கூடிய தவறான தகவல்களிலிருந்து விடுபட்டு ஒளிப்படத்தை வழங்குவதற்கு இந்த நடைமுறைக்கு உயர் மட்ட தொழில்நுட்ப திறன் தேவைப்படுகிறது. ஒளிப்படங்கள் மருத்துவ ஆவணங்கள், ஆய்வு, அறிவியல் பத்திரிகைகளில் வெளியீடு மற்றும் கற்பித்தல் ஆகியவற்றில் பயன்படுத்தப்படுகின்றன.  

மருத்துவ ஒளிப்படவியல் என்பது மருத்துவ நோக்கங்களுக்காக படங்களைப் பிடிக்கும் நடைமுறையைக் குறிக்கிறது, அதாவது மருத்துவ நிலைமைகளை ஆவணப்படுத்துதல், படங்கள் அல்லது அறிக்கைகளை நகலெடுப்பது மற்றும் விளக்கக்காட்சிகள் அல்லது வெளியீடுகளுக்கு உதவுதல். இது படத்தின் தரம் மற்றும் ஒளி நிலைமைகளைக் கருத்தில் கொண்டு பலவேறுப் படங்கள் எடுப்பதை உள்ளடக்கியது, பெரும்பாலும் பேரளவு மற்றும் தொலையொளிப் படிம திறன்களைக் கொண்ட எண்ணியல் படக்கருவி‎களைப் பயன்படுத்துகிறது.
# ஆர்த்தி பார்த்தசாரதி



**ஆர்த்தி பார்த்தசாரதி** (*Aarthi Parthasarathy*) என்பவர் ஓர் இந்தியத் திரைப்படத் தயாரிப்பாளரும் இணையதள நகைச்சுவை படைப்பாளரும் ஆவார். மும்பையில் வளர்ந்து பெங்களூரில் வசித்து வந்த பார்த்தசாரதி, *ராயல் எக்சிசுடென்சியல்சு* என்ற வலை நகைச்சுவை நூலை உருவாக்குவதற்கும், *அர்பன்லோர்* என்ற வலை நகைச்சுவை நூலை எழுதுவதற்கும் பெயர் பெற்றவர். பார்த்தசாரதி மார்ச் 2016-இல் கடக் கலெக்டிவ் என்ற பெண்ணியக் கலைக் குழுவின் ஒரு பகுதியாக ஆனார். இங்கு இவர் *பெர்சோனல் (சைபர்) இசுபேசு* மற்றும் *அலோ வேரா* மற்றும் *தி வோயிட்* ஆகியவற்றை உருவாக்க ஒத்துழைத்துள்ளார்.  

## ஆரம்பகால வாழ்க்கை
மும்பையில் வளர்ந்த ஆர்த்தி பார்த்தசாரதி, பெங்களூருவில் உள்ள சிருஷ்டி கலை, வடிவமைப்பு, தொழில்நுட்பப் பள்ளியில் தகவல் தொடர்பு வடிவமைப்பில் பட்டம் பெற்றார். பின்னர் எழுத்தாளராகவும் திரைப்படத் தயாரிப்பாளராகவும் மாறினார். ஒரு குழந்தையாக, பார்த்தசாரதி *டிங்கிள்*, *அமர் சித்திரக் கதை*, *தி அட்வென்ச்சர்சு ஆஃப் டின்டின்*, *ஆஸ்டரிக்சு* மற்றும் *கால்வினும் ஆபுசும்* போன்ற வரைகதைகளைப் படித்தார்.
# கிருத்திகா சுசர்லா

**கிருத்திகா சுசர்லா**, (*Kruttika Susarla*) இந்தியாவின் ஆந்திரப் பிரதேசத்தைச் சேர்ந்த ஓர் இந்திய நகைச்சுவை தயாரிப்பாளரும், விளக்கப்படம், கணினி வரைகலைஞரும் ஆவார். இவருடைய படைப்புகள் தற்போதைய நிலையை அவதானிப்பதாகவும், பாணியில் பல்துறை திறன் கொண்டதாகவும் விவரிக்கப்பட்டுள்ளன. குறைவியம் கணினி வரைகலைப் பயன்பாடு முதல் விரிவான ஓவியங்கள் வரையும், பெண்ணியம், பாலினப் பிரச்சினைகள், நங்கை, நம்பி, ஈரர், திருனர் பிரச்சினைகள், சமூகத்தின் பிற ஓரங்கட்டப்பட்ட பிரிவுகளின் பிரச்சினைகள் உள்ளிட்ட சமூக காரணங்களை முன்னிலைப்படுத்தியதற்காக அறியப்படுகின்றன.  

தமிழ்நாட்டின் கோயம்புத்தூரில் உள்ள டிஜே வடிவமைப்பு அகாதமியில் வடிவமைப்பில் பட்டம் பெற்ற சுசர்லா, இந்தத் திட்டம் "இன்ஸ்டாகிராமைப் புயலாகத் தாக்கியது" என்று *வெர்வ்* எழுதினார். பண்டைய இந்திய இலக்கியத்தில் பெண்களை விளக்குவதற்காக எழுத்தாளர் சம்கிதா ஆர்னியும் *தி கேரவன்* பத்திரிகையுடன் இணைந்து பணியாற்றியுள்ளார்.
# சுகலதா ராவ்


**சுகலதா ராவ்** (*Shukhalata Rao*)(1886–1969) என்பவர் ஓர் இந்தியச் சமூக சேவகரும், கலைஞரும் குழந்தைகள் புத்தக எழுத்தாளரும் ஆவார். இவர் இந்தியாவின் வங்காள மாகாணத்தில் உள்ள கொல்கத்தாவில் பிறந்தார். இவர் உபேந்திரகிஷோர் ராய் சவுத்ரியின் மகளும், சுகுமார் ராயின் சகோதரியும் ஆவார். இவர் பெதுன் கல்லூரியில் படித்து, இளங்கலைப் பட்டம் பெற்றார்.  

சுகலதா கட்டக்கைச் சேர்ந்த மருத்துவர் ஜெயந்த் ராவை மணந்தார். கட்டாக்கிற்குக் குடிபெயர்ந்த பிறகு, சுகலதா சிசூ-ஓ-மாத்ரி மங்கல் கேந்திரோவை ('குழந்தைகள் மற்றும் தாய்மார்களின் நலனுக்கான மையம்') நிறுவினார். இவர் ஒடிசா பெண் சக்தி சேவைச் சங்கத்தையும் நிறுவினார்.  

சுகலதா, அலோக் என்ற செய்தித்தாளின் ஆசிரியராக இருந்தார். இவர் குழந்தைகள் கதைகள், விசித்திரக் கதைகள் எனப் பலவகையான கதைகளை எழுதியுள்ளார்.  

## தேர்ந்தெடுக்கப்பட்ட படைப்புகள்

### புத்தகங்கள்

- *கல்பா-அர்-கல்பா*
- *கால்பர் போய்* (1912)
- *ஆரோ கல்பா* (1916)
- *கோகா எலோ பெரியே* (1916)
- *நதுன் பரா* (1922)
- *சோனார் மயூர்*
- *நதுன் சோரா* (1952)
- *பிதேசி சோரா* (1962)
- *நானன் தேஷர் ரூப்கதா*
- *பாதர் ஆலோ*
- *ஈசோபர் கோல்போ*
- *லிவ்விங் லைட்சு*
- *நிஜே போரா*
- *பெகுலா*

### பெங்காலி நாடகம்

- *அடார் முச்சிர் கோப்போ*

## விருதுகள்
சுகலதா ராவ் தனது *நிஜே போரா என்ற* புத்தகத்திற்காக 1956-ஆம் ஆண்டு இந்திய அரசு இவருக்கு *கைசர்-இ-ஹிந்த்* விருதினை வழங்கியது.
# பிரேமா சீனிவாசன்

**பிரேமா சீனிவாசன்** (*Prema Srinivasan*) என்பவர் இந்தியக் குழந்தைகள் எழுத்தாளர் ஆவார்.  
## வாழ்க்கை வரலாறு
சீனிவாசன் ஆங்கிலத்தில் குழந்தைகள் இலக்கியத்தில் முனைவர் பட்டம் பெற்றுள்ளார். பிரேமா சீனிவாசன் இந்தியாவில் ஆங்கிலத்தில் குழந்தைகள் புனைகதை புத்தகங்களை வெளியிட்டுள்ளார். இதில் 1998-இல் டி. ஆர். வெளியீடுகள் வெளியிட்ட போக்குகளும் மையக்கருக்களும் அடங்கும்.  

இந்தியாவின் முன்னணித் தேசிய நாளிதழான *தி இந்துவில்* குழந்தைகள் புத்தகங்களைத் தொடர்ந்து விமர்சிப்பவர் சீனிவாசன். இவர் *தி இந்துவின்* "யங் வேர்ல்ட் இணைப்பு" இதழில் வெளியிடப்பட்ட " *ட்ரெஷர் ஹண்டர்ஸ்"* என்ற குழந்தைகளுக்கான நாவலை எழுதியுள்ளார்.  

இவரது மற்றப் படைப்புகளில், ஆத்திரேலிய எழுத்தாளர் லிபி ஹாத்தோர்னின் *தண்டர்வித்தை* 2001-ஆம் ஆண்டில் பழனியப்பா பிரதர்சு *இடியோசை* என்ற பெயரில் தமிழில் மொழிபெயர்த்தனர். இவரது சமீபத்திய தமிழ் மொழிபெயர்ப்புப் படைப்பான *மதராசில் மிருது*, அல்லது *மெட்ராசில் மிருது* என்பது வசந்த சூர்யாவால் ஆங்கிலத்தில் எழுதப்பட்டது.  

சீனிவாசனின் பயணக் குறிப்பு (2009), "ஃபுட்லூசு அண்ட் ஃபேன்சி-ஃப்ரீ", ஒரு பயணத் தொகுப்பாகும். இது *தி இந்து*வில் மதிப்பாய்வு செய்யப்பட்டுள்ளது.  

இவரது வெளியீடான *"எ விஷனரி'ஸ் ரீச்"*, இந்தியாவின் முன்னாள் குடியரசுத் தலைவர் ஆ. ப. ஜெ. அப்துல் கலாமினால் சனவரி 7, 2014 அன்று சென்னை, தொழில்நுட்பக் கழகத்தில் (தற்போது சென்னை அண்ணா பல்கலைக்கழகத்தின் ஒரு பகுதி) வெளியிடப்பட்டது. இந்தப் புத்தகம், 1949-ஆம் ஆண்டு தனது அரண்மனை மாளிகையான இந்தியா இல்லத்தினை விற்று இந்தத் தொழில்நுட்ப நிறுவனத்தை நிறுவிய சின்னசாமி ராஜமின் (சீனிவாசனின் தாத்தா) வாழ்க்கைக் கதையைக் காட்டுகிறது. இந்தப் புத்தகத்தில் அப்துல் கலாம் உட்படப் பல பங்களிப்பாளர்கள் பங்களிப்புச் செய்துள்ளனர். முன்னுரை, முடிவுரை மற்றும் முதல் அத்தியாயத்தை எழுதிய பிரேமா சீனிவாசன், இந்தப் புத்தகத்தைத் தனது தந்தையின் நினைவாக அர்ப்பணித்தார்.
# தும்கூர் சுனந்தம்மா



**தும்கூர் சுனந்தம்மா** (பிறப்பு தும்கூர், 1917 &ndash; இறப்பு பெங்களூர், 27 சனவரி 2006) கன்னட மொழியின் இந்திய எழுத்தாளரும் நகைச்சுவையாளரும் ஆவார். இவர் கருநாடகச் சாகித்திய அகாதமி விருதைப் பெற்றவர்.  

## ஆரம்ப கால வாழ்க்கை
சுனந்தம்மா 1917-ஆம் ஆண்டு மைசூரில் உள்ள தும்கூரில் பிறந்தார். இவர் மைசூர் இராச்சியத்தின் ஒரு புகழ்பெற்ற குடும்பத்தைச் சேர்ந்தவர். இவரது தந்தை து. இராமையா ஒரு மூத்த அரசு ஊழியராக இருந்தார்.  

அந்த நேரத்தில் பெண் கல்விக்கு எதிரான சமூகக் கட்டுப்பாடுகள் இருந்தபோதிலும், இவர் உயர்நிலைப் பள்ளி வரை படித்தார். இவருடைய வகுப்பில் ஒரே ஒரு பெண்ணாக இருந்த இவர், ஆண்களை விடச் சிறப்பாகச் செயல்பட்டார். இதனால் இவரைப் பள்ளியிலிருந்து நீக்குமாறு பள்ளி மாணவர்களின் பெற்றோரிடமிருந்து கணிசமான அழுத்தம் வந்தது. இவருக்கு 11 வயதில் திருமணம் நடந்தது.  

## தொழில்
சுனந்தம்மா குழந்தையாக இருக்கும்போதே, *மக்கலா புசுதகா என்ற* குழந்தைகள் பத்திரிகைக்காகக் கவிதை எழுதத் தொடங்கினார். 25 வயதில், புதிதாக நிறுவப்பட்ட நகைச்சுவை இதழான *கொரவஞ்சியில்* இவருடைய கட்டுரைகள் வெளிவரத் தொடங்கின. இவை விமர்சன ரீதியாகப் பாராட்டப்பட்டன. இவை *வலிமையானவை மற்றும் காரமானவை* என்று பாராட்டப்பட்டன.  

சுனந்தம்மா அனைத்திந்திய வானொலிக்காக நாடகங்களை எழுதினார். இவருடையப் பல படைப்புகள் நாடகத்திற்காக மற்றவர்களால் தழுவி எடுக்கப்பட்டன. *ஆல்சு வெல் (எல்லாம் சரி*), சுனந்தம்மாவின் சிறுகதையான *ஆதடெல்லா ஒலித்தே* அடிப்படையாகக் கொண்ட சுந்தரின் கன்னட நாடகத்தின் ஆங்கில மொழியாக்கம். இதனைப் பிரமோத் சிகான் இயக்க 2008-இல் வெளியானது. *ஹீகாட்ரே ஹேகே?* கே.ஒய். நாராயண சுவாமி எழுதி பிரமோத் சிகான் இயக்கிய இந்த நாடகம், அக்டோபர் 2011-இல் பெங்களூரில் நிகழ்த்தப்பட்டது.  

## கௌரவங்கள்
1995ஆம் ஆண்டு கருநாடக அரசால் தான சிந்தாமணி அத்திமாபே விருதைப் பெற்ற முதல் எழுத்தாளர் சுனந்தம்மா ஆவார். 1979-ஆம் ஆண்டில், சுனந்தம்மா கருநாடக லேகாக்கியாரா சங்கத்தின் (கருநாடகப் பெண் எழுத்தாளர்கள் சங்கம்) முதல் தலைவராகத் தேர்ந்தெடுக்கப்பட்டார். இவர் 1981-இல் கருநாடகச் சாகித்திய அகாதமி விருதைப் பெற்றார்.  

## தேர்ந்தெடுக்கப்பட்ட படைப்புகள்

- *ஜம்பத சீலா*
- *பன்னாடா சிட்டே*
- *பெப்பரமெண்டு*
- *முத்தின செண்டா*
- *ருட்டி காடி*
- *விருக்ஷ வாகனம்*
- *நன்னா அத்தேகிரி*
- *டாக்டர் எம். சிவராம்* &ndash; ஒரு வாழ்க்கை வரலாறு
- *தெனாலி ராமகிருஷ்ணன்* &ndash; ஒரு குழந்தைகள் வாழ்க்கை வரலாறு
- *சமய சிந்து*
- கன்னியாமனிகலிகே கந்துபிதானே டேயா
- யு. என். குண்டு ராவ் (தொகுப்பாசிரியர்) 2006. பெசுடு ஆப் சுனாந்தாமா
# பர்லி சட்டமன்றத் தொகுதி


**பர்லி சட்டமன்றத் தொகுதி** (Parli Assembly Constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்ற தொகுதிகளில் ஒன்றாகும். இத்தொகுதியானது பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பீடு மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | பங்கஜா முண்டே | பாரதிய ஜனதா கட்சி</br> |
| 2014 |  |  |
| 2019 | தனஞ்சய் முண்டே | தேசியவாத காங்கிரசு கட்சி </br> |
| 2024 |  |  |
## தேர்தல் முடிவுகள்
### 2024
# பாலி நடனம்


**பாலி நடனம்** (ஆங்கிலம்: *Balinese Dance*; இந்தோனேசியம்: Tarian Bali; பாலியம்: Igélan Bali) என்பது இந்தோனேசியா, பாலி தீவில், பாலி மக்களின் தனித்துவம் வாய்ந்த நடனக்கலை; மற்றும் பாலி மக்களிடையே சமயம் மற்றும் கலை வெளிப்பாட்டின் ஒரு பகுதியாக நிலைத்து நிற்கும் ஒரு பண்டைய நடன மரபாகும். பாலி நடனக் கலைஞர்கள் தங்களின் விரல்கள், கைகள், தலை, கண்கள் போன்ற உறுப்புகளைக் கொண்டு உடல் சைகைகளின் வழியாக நடன நாடகக் கதைகளை வெளிப்படுத்துகிறார்கள்.  

பாலி நடனத்தின் வடிவங்களிலும் மற்றும் நடன பாணிகளிலும் பெரும் செழுமைக் கூறு ஆழமாய்ப் பதிந்துள்ளதைக் கண்டறிய முடியும்; குறிப்பாக சடங்குகள் தொடர்பான நடன நாடகங்கள் குறிப்பிடத்தக்கவை. பாலியின் பெரும்பாலான நடனங்கள் இந்து அல்லது பாரம்பரிய நாட்டுப்புற சடங்குகளுடன் தொடர்புடையவை. சடங்குகள் தொடர்பான நடன நிகழ்ச்சியின் போது, நடனக் கலைஞர்களை தன்னிலை இழந்த ஒரு மயக்க நிலையில் நடனம் ஆடுவதாகவும் கண்டறியப்பட்டு உள்ளது.  

15-ஆம் நூற்றாண்டின் முற்பகுதியில், ஜாவாவில் இசுலாமிய மயமாக்கல் தொடங்கிய போது, இந்து சமயத்தைச் சார்ந்த கலைஞர்கள் ஜாவாவிலிருந்து தப்பித்து பாலியில் தஞ்சம் அடைந்தனர். அந்தக் கட்டத்தில் இருந்து பாலியின் கலை கலாச்சாரமும் மாறத் தொடங்கியது; பாலி மக்களின் பண்பாடும்; மற்றும் ஜாவா இந்துக்களின் பண்பாட்டு நம்பிக்கைகளும் நடனம் மூலமாக ஒன்றிணைந்தன.  

## பொது

நகரில் இராமயண நடனம்]]  
சடங்குகள் தொடர்பான நடன நிகழ்ச்சிகளைத் தவிர்த்து, பிற பாலி நடனங்கள் சமயச் சடங்குகளுடன் இணைக்கப்படவில்லை. பாரிஸ் நடனம் *(Baris)* அல்லது பெண்டெட் *(Pendet)* வரவேற்பு நடனங்கள்; மற்றும் பொழுதுபோக்குக்கான சமூக நடனமான ஜோகெட் *(Joged)* நடனம் போன்றவை சில நிகழ்ச்சிகள் அல்லது கொண்டாட்ட நோக்கங்களுக்காக தோன்றிய நடன வகைகள் ஆகும்.  

## இந்து சமயத்தில் நடனம்

இந்து சமயத்தில் நடனம் என்பது உலகின் நிரந்தரமான ஈர்ப்பு மற்றும் சீர்திருத்தத்திற்கு துணையாக உள்ளது. படைப்பு மற்றும் இனப்பெருக்க சமநிலை பெரும்பாலும் சிவனின் மனைவி துர்காவாக உருவகப் படுத்தப்படுகிறது.  

சில சமயங்களில் துர்கா தெய்வம்; உமா, பார்வதி அல்லது காளி என்றும் அழைக்கப்படுகிறது. ரங்தா *(Rangda)* எனும் பாலினிய தெய்வத்தின் உருவம், துர்காவைப் போலவே இருப்பதால் பாலினிய இந்து சமயத்தில் அந்தத் தெய்வம் முக்கியத்துவம் பெற்றுள்ளது.  

## பாலி நடனக்கலை
# அம்பா சன்யால்


**அம்பா சன்யால்** (*Amba Sanyal* பிறப்பு: 1945) என்பவர் இந்தியாவைச் சேர்ந்த ஒரு நாடகக் கலைஞரும் ஆடை வடிவமைப்பாளரும் ஆவார். 2008 ஆம் ஆண்டு ஆடை வடிவமைப்பிற்காக சங்கீத நாடக அகாடமி விருது பெற்றார்.  

## ஆரம்ப கால வாழ்க்கை
பிரபல ஓவியரும், சிற்பியும், கலை ஆசிரியருமான பி. சி. சன்யால், நடனக் கலைஞரும் நடிகையுமான சினேகலதா சன்யால் இணையருக்கு மகளாக அம்பா சன்யால் தில்லியில் பிறந்தார். தில்லி பல்கலைக்கழகக் கலைக் கல்லூரி, விசுவபாரதி பல்கலைக்கழகத்துடன் இணைந்த சாந்திநிகேதன், பாரிசு நகரத்திலுள்ள இக்கோல் டெஸ் பியூக்ஸ் ஆர்ட்ஸ்ள் ஆகிய இடங்களில் இவர் கல்வி பயின்றார். 2013 ஆம் ஆண்டில், ஆனந்த் காந்தி இயக்கிய தேசிய திரைப்பட விருது பெற்ற சிப் ஆஃப் தீசசு என்ற திரைப்படத்தின் வழியாக திரைப்பட நடிகையானார். 2016 ஆம் ஆண்டில், சுச்சோய் கோசு இயக்கிய ககானி 2 திரைப்படத்திலும் நடித்தார்.  

## தனிப்பட்ட வாழ்க்கை
இவரது கணவர் கே.டி. இரவீந்திரன் பிரபல கட்டிடக் கலைஞராவார். இவர் தில்லியில் உள்ள திட்டமிடல் மற்றும் கட்டிடக்கலைப் பள்ளியின் கல்லூரியல் துறைத் தலைவராக உள்ளார்.  

## படைப்புகள்
இந்தியாவின் புடவைகள் பற்றிய தொடராக (மத்தியப் பிரதேசம், மேற்கு வங்காளம், பீகார் மாநிலங்கள்) மூன்று புத்தகங்களை எழுதி வெளியிட்டுள்ளார்.  

## விருதுகள்
2008 ஆம் ஆண்டுக்கான சங்கீத நாடக அகாதமி விருது, இந்தியாவின் தேசிய இசை, நடனம், நாடக அகாதமியான சங்கீத நாடக அகாதமி விருதுயால் இவருக்கு வழங்கப்பட்டது.
# வெள்ளியாகுளம்

**வெள்ளியாகுளம்** (*Velliyakulam*) இந்தியாவில் தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள குளச்சல் நகராட்சிக்கு உட்பட்ட ஒரு இயற்கைக் குளம் ஆகும். குளச்சல் - திக்கணம்கோடு-தக்கலை பிரதான சாலையில் சாசுதான்கரை கிராமத்தின் வட எல்லையில் இந்த குளம் அமைந்துள்ளது.குளச்சலில் இருந்து வடக்கே சுமார் 1.2 கிலோ மீட்டர் தொலைவிலும், திக்கணங்கோட்டிலிருந்து தெற்கே சுமார் 3.6 கிலோ மீட்டர் தொலைவிலும் கோணங்காடு கிராமத்திலிருந்து மேற்கே சுமார் 1 கிலோ மீட்டர் தொலைவிலும் இக்குளம் அமைந்துள்ளது.  

## சிறப்புகள்
இந்த குளம் பல்வேறு வகையான பறவைகள் வருகை தருவதற்கு பிரபலமானது.பறவைகள் மற்றும் பிற வனவிலங்குகள் பற்றி படித்து ஆராயும் கார்னெல் பல்கலைக்கழகத்தின் பறவையியல் ஆய்வகம் நடத்திய ஆய்வுகளின்படி இதுவரை இக்குளத்திற்கு 34 வகையான பறவை இனங்கள் வருகை தந்துள்ளன என ஈபேர்டு இணையவழித்தரவு தெரிவிக்கிறது. அவற்றில் குறிப்பாக மாடப்புறா,இந்திய வெள்ளை அரிவாள் மூக்கன்,செம்பருந்து, பச்சை ஈப்பிடிப்பான், சிரிக்கும் புறா அல்லது கள்ளிப்புறா ஆகியவை அடங்கும்.  

மேலும் இக்குளத்தின் தெற்கே அமைந்துள்ள ஏலா (பெரிய வயல்) வின் பாசனத்துக்கான நீர் இக்குளத்திலிருந்து பெறப்படுகிறது.
# லாத்தூர் ஊரகச் சட்டமன்றத் தொகுதி


**லாத்தூர் கிராமப்புற சட்டமன்றத் தொகுதி** (Latur Rural Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். எல்லை நிர்ணய ஆணையத்தின் அறிக்கைக்குப் பிறகு, 2008 ஆம் ஆண்டில் லாத்தூர் சட்டமன்றத் தொகுதி லாத்தூர் நகரம் மற்றும் லாத்தூர் கிராமப்புறம் என பிரிக்கப்பட்டது. இத்தொகுதியானது லாத்தூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | வைஜ்நாத் சிண்டே | இந்திய தேசிய காங்கிரசு </br> |
| 2014 | திரிம்பக்ராவ் சிறீரங்க்ராவ் பிசே |  |
| 2019 | தீரஜ் தேசமுக் |  |
| 2024 | ரமேசு காரத் | பாரதிய ஜனதா கட்சி</br> |

## தேர்தல் முடிவுகள்
### 2024
# கோமல் சான்சாத்


**கோமல் சான்சாத்** (*Komal Zanzad*) இவர் இந்தியாவின் மகாராட்டிரம்வில் அமைந்துள்ள நாக்பூரில் 1991 ஆண்டில், ஜூலை 10 ஆம் நாள் பிறந்தார். இவர் விதர்பா மகளிர் கிரிக்கெட் அணிக்காக விளையாடும் ஓர் இந்திய கிரிக்கெட் வீரர் ஆவார். முக்கியமாக ஒரு பந்து வீச்சாளராக. 2018 ஆண்டில், டிசம்பர் மாதத்தில் அரியானாவுக்கு எதிரான 2018–19 சீனியர் மகளிர் ஒருநாள் லீக் போட்டியில், சான்சாத் எட்டு ரன்களுக்கு ஒன்பது விக்கெட்டுகளை வீழ்த்தினார். 2019 ஆண்டில், ஜனவரி மாதத்தில் 2018–19 சீனியர் மகளிர் சேலஞ்சர் டிராபிக்கான இந்தியா ரெட் அணியில் இவர் இடம் பெற்றார்.  

2019 ஆண்டில், பிப்ரவரி மாதத்தில், இங்கிலாந்துக்கு எதிரான தொடருக்கான இந்திய மகளிர் இருபது 20 சர்வதேச அணியில் கோமல் சன்சாத் இடம் பெற்றார். தேசிய அணிக்காக விதர்பா மகளிர் அணியிலிருந்து தேர்ந்தெடுக்கப்பட்ட ஒரே வீராங்கனைகள் இவரும் பாரதி புல்மாலியும் மட்டுமே. மகளிர் இருபது 20 சர்வதேச போட்டிகளுக்கு முன்பு, இவர் இந்திய வாரியத் தலைவரின் மகளிர் அணிக்காக 50 ஓவர் பயிற்சிப் போட்டியில் விளையாடினார், தனது ஏழு ஓவர்களில் பதினான்கு ரன்களுக்கு மூன்று விக்கெட்டுகளை வீழ்த்தி தேர்வாளர்களை கவர்ந்தார். .
# சொப்பதண்டி யசாசிரி


**சொப்பதண்டி யசாசிரி** (Soppadhandi Yashasri) இவர் இந்தியாவின் தெலுங்கானா மாநிலத்தில் அமைந்துள்ள கைதராபாத் 2003 ஆம் ஆண்டு, செப்டம்பர் மாதம். 4 ஆம் தேதிபிறந்தார். யசாசிரி ஓர் இந்திய கிரிக்கெட் வீரர் ஆவார். இவர் மகளிர் ப்ரீமியர் லீக்கில் ஹைதராபாத் மற்றும் உத்திர பிரதேசம் வாரியர்ஸ் அணிக்காக வலது கை பேட்ஸ்மேன் மற்றும் நடுத்தர வேகப்பந்து வீச்சாளராக விளையாடுகிறார்.  

## தொழில் வாழ்க்கை
2018–19 ஆண்டில் சீனியர் மகளிர் ஒருநாள் லீக்கில் 2018 டிசம்பர் மாதம், 1 ஆம் நாள் அன்று ஒடிசாவுக்கு எதிராக ஹைதராபாத் அணிக்காக பட்டியல் ஏ அணியாக தனது சீனியர் அறிமுகத்தை இவர் தொடங்கினார். 2022 ஆண்டில், ஏப்ரல் மாதம், 18 ஆம் தேதியன்று 2021–22 சீனியர் மகளிர் டி20 டிராபியில் மேகாலயாவுக்கு எதிராக தனது டி20 அறிமுகத்தை சொப்பதண்டி யசாசிரி பெற்றார்.  

2022 ஆண்டில்,டிசம்பர் மாதம் தென்னாப்பிரிக்காவின் 19 வயதுக்குட்பட்டோர் கிரிக்கெட் அணிக்கு எதிரான டி20 தொடருக்கான இந்திய மகளிர் தேசிய 19 வயதுக்குட்பட்டோர் கிரிக்கெட் அணியில் யசாசிரி இடம் பெற்றார். மேலும் 2023 ஆம் ஆண்டு 19 வயதுக்குட்பட்டோர் மகளிர் டி20 உலகக் கோப்பையில் ரிசர்வ் வீரராகவும் இடம் பெற்றார்.  

2023 ஆண்டில்,பிப்ரவரி மாதம், மகளிர் பிரீமியர் லீக்கில் விளையாடுவதற்காக உத்திர பிரதேசம் வாரியர்ஸால் ₹10 லட்சம் விலையில் ஒப்பந்தம் செய்யப்பட்டார். ஜூன் 2023 இல், மகளிர் டி20 வளர்ந்து வரும் அணிகள் ஆசிய கோப்பைக்கான இந்தியா ஏ அணியில் சொப்பதண்டி யசாசிரி இடம் பெற்றார்.  

2024 ஆண்டில், ஜூலை மாதத்தில் ஆஸ்திரேலியாவுக்கு எதிரான பல வடிவத் தொடருக்கான இந்தியா ஏ அணியில் சொப்பதண்டி யசாசிரி இடம் பெற்றார்.
# லாத்தூர் நகர சட்டமன்றத் தொகுதி


**லாத்தூர் நகர சட்டமன்றத் தொகுதி** (Latur City Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது லாத்தூர் மாவட்டத்தில் அமைந்துள்ளது. இது லாத்தூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | அமித் தேசமுக் | இந்திய தேசிய காங்கிரசு </br> |
| 2014 |  |  |
| 2019 |  |  |
| 2024 | } |  |
## தேர்தல் முடிவுகள்
### 2024
# உடையார்விளை

**உடையார்விளை** (*Udayarvilai*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள கல்லுகூட்டம் நகர ஊராட்சிக்கு உட்பட்ட ஒரு கிராமம் ஆகும். இது நாகர்கோவில்-திங்கள்நகர் -குளச்சல் பிரதான சாலையில் அமைந்துள்ளது.இக்கிராமம் திங்கள்நகர் -ல் இருந்து மேற்கே சுமார் 3.5 கிலோ மீட்டர் தொலைவிலும், குளச்சல் இல் இருந்து கிழக்கே சுமார் 2 கிலோ மீட்டர் தொலைவிலும், கோணங்காடு லிருந்து தெற்கே சுமார் 1 கிலோ மீட்டர் தொலைவிலும் லெட்சுமிபுரம் கலை மற்றும் அறிவியல் கல்லூரி ல் இருந்து சுமார் 2 கிலோ மீட்டர் தொலைவிலும் அமைந்துள்ளது.  

## சிறப்பு
உடையார்விளையில் சி.பி.எம். தொழுநோய் மருத்துவமனை அமைந்துள்ளது.இது தென்னிந்திய திருச்சபை - கன்னியாகுமரி மறைமாவட்ட நிர்வாகத்தின் கீழ் செயல்படுகிறது.
# கீதா வதேரா



**கீதா வதேரா** (*Geeta Vadhera*) என்பவர் ஓர் இந்தியக் கலைஞர். இத்தாலி, ஜெர்மனி, பிரான்ஸ், சிங்கப்பூர், இந்தியா உள்ளிட்ட பல நாடுகள் முழுவதும் பல நகரங்களில் தனது எண்ணெய் வண்ண ஓவியங்களை இவர் காட்சிப்படுத்தியுள்ளார். இவர் அன்சு என்ற உருவகக் கவிதைப் புத்தகத்தை வெளியிட்டுள்ளார்.  

## இளமை
கீதா வதேரா இந்தியாவில் ஒரு கலைஞரான தாய்க்கு மகளாகப் பிறந்தார். இவர் தில்லி கலைக் கல்லூரியில் இளங்கலைப் பட்டம் பெற்றார். மேலும் பிரான்சு, ஜெர்மனியில் ஆராய்ச்சியினை மேற்கொண்டார்.  

## தொழில்
கீதா ஆசியா, ஆத்திரேலியா, ஐரோப்பாவில் தனது கலைப்படைப்புகளைக் காட்சிப்படுத்தியுள்ளார். உலகம் முழுவதும் இவரது படைப்புகளின் மொத்தம் 35 தனிக் கண்காட்சிகளை நடத்தியுள்ளார். 1986ஆம் ஆண்டில், இவர் தன்னுடைய ஓவியங்களைச் சிங்கப்பூரில் உள்ள ஆர்ச்சர்ட் பாயிண்ட் கலைமாடத்திலும், அடுத்த ஆண்டு புனான் மையத்திலும் காட்சிப்படுத்தினார். 1988ஆம் ஆண்டில், இவர் கலை விழா ஃப்ரிஞ்சில் 24 ஓவியங்களைக் காட்சிப்படுத்தினார்.  

தேவநாகரி எழுத்தில் உள்ளார்ந்த கவிதையான கவிதை குறித்த கீதாவின் படைப்புகள் ஜெர்மனியில் உள்ள உருவகக் கவிதைக்கான சர்வதேசக் காப்பகங்களில் சேமிக்கப்பட்டுள்ளன.  

கீதா இந்தியாவின் பெங்களூரில் உள்ள ஒயிட்பீல்டில் தனது கலையகத்தினைக் கொண்டுள்ளார். இவர் *அன்ஷ்* (*எனது ஒரு பகுதி*) என்ற தலைப்பில் இந்தியில் எழுதப்பட்ட கவிதைப் புத்தகத்தை வெளியிட்டார். மேலும் குழந்தைகளுக்கான கலை பற்றிய புத்தகங்களையும் எழுதியுள்ளார். 2021-ஆம் ஆண்டில், இந்தியாவில் கோவிட்-19 தொற்றுநோய்க்குப் பிறகு கலையைப் பற்றி விவாதித்து ஹொராசிஸ் நிகழ்வில் உரையாற்றினார்.  

## விருது
கீதா 1995-ஆம் ஆண்டு பாரத் நிர்மான் பெரும் சாதனையாளர் விருதைப் பெற்றார்.
# கோங்கடி திரிசா


**கோங்கடி த்ரிசா** (*Gongadi Trisha*) இவர் இந்தியாவின் தெலுங்கானா மாநிலத்தில் அமைந்துள்ள பத்ராசலத்தில் 2005 ஆம் ஆண்டு, டிசம்பர் மாதம் 15 ஆம் தேதி, பிறந்தார். த்ரிசா ஓர் இந்திய கிரிக்கெட் வீரர் ஆவார். இவர் பன்முக வீரர் ஆவார், மேலும் வலது கை பேட்டிங் மற்றும் வலது கை லெக் பிரேக் பந்துகளை வீசுகிறார். 19 வயதுக்குட்பட்ட பெண்கள் டி20 உலகக் கோப்பையின் தொடக்க மற்றும் இரண்டாவது போட்டிகளை வென்ற இந்திய அணிகளில் அவர் ஒரு அங்கமாக இருந்தார்.  

2025 ஆம் ஆண்டில், பெண்கள் 19 வயதுக்குட்பட்ட டி20 உலகக் கோப்பையில் சதம் அடித்து திரிஷா வரலாறு படைத்தார், மேலும் பெண்கள் 19 வயதுக்குட்பட்ட டி20 உலகக் கோப்பை வரலாற்றில் முதல் சதம் அடித்தவர் என்ற பெருமையையும் பெற்றார்.  

## ஆரம்பகால வாழ்க்கை
த்ரிசா தெலுங்கானாவின் பத்ராசலத்தில் பிறந்த இவர் ஒரு தனியார் நிறுவனத்தில் உடற்பயிற்சி பயிற்சியாளராகப் பணிபுரிந்த இவரது தந்தை, த்ரிசாவின் திறமையைக் கண்டறிந்து, தொடர்ந்து கிரிக்கெட் விளையாட ஊக்குவித்தார், மேலும் தனது வேலையை விட்டுவிட்டு, தனது மகளுக்கு கிரிக்கெட் பயிற்சி அளிக்க பத்ராசலத்திலிருந்து செகந்திராபாத்திற்கு குடிபெயர்ந்தார். ஏழு வயதில், த்ரிஷா செயிண்ட் ஜான்ஸ் கிரிக்கெட் அகாடமியில் சேர்க்கப்பட்டார்.  

## தொழில்
த்ரிசா ஹைதராபாத் மற்றும் தென் மண்டல அணிகளுக்காக விளையாடிய பிறகு, 2017–2018 சீனியர் பெண்கள் டி20 லீக்கில் ஹைதராபாத் அணிக்காக வ்ளையாட அறிமுகமானார்.[7] ஆந்திரப் பிரதேசத்தின் விஜயவாடாவில் நடைபெற்ற 2021–22 19 வயதுக்குட்பட்ட மகளிர் கிரிக்கெட் சேலஞ்சர்ஸ் மற்றும் 2021–2022 சீனியர் பெண்கள் சேலஞ்சர் டிராபியில் இந்தியா பி அணியைப் பிரதிநிதித்துவப்படுத்தினார். போட்டியின் இறுதிப் போட்டியில், இவர் 24 ரன்கள் எடுத்து அதிகபட்சமாக தனது அணியை 7 விக்கெட் வித்தியாசத்தில் வென்றார்.
# 1936 ஆஸ்திரேலிய சுற்றுலா கோப்பை


1936 ஆஸ்திரேலிய சுற்றுலா கோப்பை மோட்டார் பந்தயம் மார்ச் 30, 1936 அன்று ஆஸ்திரேலியாவின் விக்டோரியாவில் உள்ள பிலிப் தீவு சுற்றுப்பாதையில் நடைபெற்றது. ஆஸ்திரேலிய ரேசிங் டிரைவர்ஸ் கிளப் ஏற்பாடு செய்த இந்த பந்தயம், தொழிற்சாலை கட்டப்பட்ட பந்தய மற்றும் விளையாட்டு கார்களுக்காக திறக்கப்பட்டது. புதிய 3.312 மைல் "முக்கோண சுற்றுவட்டத்தின்" 60 சுற்றுகளுக்கு (மொத்தம் 200 மைல்கள்) மேல் நடத்தப்பட்ட இந்த பந்தயத்தில், ஹேண்டிகேப் அடிப்படையில் எச். ஆர். ரீவ்ஸ் (எம்ஜி பி-டைப்) 'லிமிட்' ஸ்டார்ட்டராகவும், ஜே மெக்கட்சியோன் (டே ஸ்பெஷல்) 'ஸ்க்ராட்ச்' ஸ்டார்ட்டராகவும் களமிறங்கினர். ரீவ்ஸ், மெக்கட்சியோனுக்கு 38 நிமிடங்கள் முன்னதாக தொடங்கினார்.  

ஜே. எச். ஃபாகன் எம்ஜி கே3 மேக்னட் மூலம் இந்த பந்தயத்தில் வெற்றி பெற்றார்.[1][4] பதினாறு வீரர்கள் பந்தயத்தைத் தொடங்கினர், அவர்களில் ஆறு பேர் மட்டுமே பந்தயத்தை நிறைவு செய்தனர். அந்த ஆறு பேரில் இருவர் மட்டுமே அதிகாரப்பூர்வமாக வகைப்படுத்தப்பட்டனர். ஏனென்றால், மற்ற நான்கு பேரும் வெற்றியாளர் பந்தயத்தை முடித்த நேரத்திலிருந்து 15 நிமிடங்களுக்குள் பந்தய தூரத்தை நிறைவு செய்யத் தவறிவிட்டனர்.[4][5]  

## முடிவுகள்

| 1 | ஜாக் ஃபாகன் | 2 | எம்ஜி கே3 மேக்னெட் | 3:00 | 3:06:15 | 60 |  |
| --- | --- | --- | --- | --- | --- | --- | --- |
| 2 | எச். ஆர். ரீவ் | 22 | எம்ஜி பி-வகை | 38:00 | 3:59:04 | 60 |  |
| என். சி. | வி. ஏ. மலோனி | 11 | எம்ஜி மேக்னா | 26:00 | 58 |  |  |
| என். சி. | ஜார்ஜ் மார்ட்டின் | 18 | எம்ஜி பி-வகை | 30:00 | 56 |  |  |
| என். சி. | பி. டின்காம் | 10 | புகாட்டி | 24:00 | 49 |  |  |
| என். சி. | டி. ஹோலிந்திராகே | 20 | எம்ஜி ஜே3 | எச். ஆர். பிரைன் | 33:00 | 39 |  |
| டிஎன்எஃப் | டாம் பீட்டர்ஸ் | 3 | புகாட்டி | 4:00 | 43 |  |  |
| டிஎன்எஃப் | லெஸ் பர்ரோஸ் | 4 | டெர்ராப்லேன் | 5:00 |  |  |  |
| டிஎன்எஃப் | பாப் லீ-ரைட் | டெர்ராப்லேன் |  |  |  |  |  |
| டிஎன்எஃப் | ஹாரி பீத் | 7 | கிரைஸ்லர் | 11:00 | 32 |  |  |
| டிஎன்எஃப் | எச் டிரேக் ரிச்மண்ட் | 17 | புகாட்டி | 29:00 | 23 |  |  |
| டிஎன்எஃப் | லைஸ்டர் ஜாக்சன் | 14 | ரிலே இம்ப் | 28:00 | 23 |  |  |
| டிஎன்எஃப் | ஏ. எல். பாரெட் | 21 | மோரிஸ் சிறப்பு | 35:00 | 13 |  |  |
| டிஎன்எஃப் | எஃப். பி. ப்ரோசன் | 9 | ஃபோர்டு மாடல் ஏ | 24:00 |  |  |  |
| டிஎன்எஃப் | டி பவுடர் | 19 | எம்ஜி பி-வகை | 30:00 |  |  |  |
| டிஎன்எஃப் | எச் அபோட் | 12 | ஆஸ்டின் 7 | 26:00 | 2 |  |  |
| DNS | ஜோ மெக்கட்சியன் | 1 | சிறப்பு நாள் | ஜே. ஏ. தினம் | கீறல் | - | } |

- வருகையாளர்ஃ 8,000 க்கும் அதிகமானோர்
- பந்தய தூரம்ஃ 60 மடியில், 200 மைல்கள்
- துவக்கிகளின் எண்ணிக்கை 16
- உத்தியோகபூர்வ முடித்தவர்களின் எண்ணிக்கை 2
- ஸ்டார்ட்டரை கட்டுப்படுத்துஃ HR Reeve (MG P-type)
- ஸ்கிராட்ச் ஸ்டார்ட்டர்ஃ ஜே மெக்கட்சியன் (நாள் சிறப்பு) (டிஎன்எஸ்)
- வெற்றியாளரின் சராசரி வேகம்ஃ 64 mph &nbsp;
- வேகமான நேரம்ஃ JH Fagan, (MG K3 Magnette) (64 mph) &nbsp;

## மேலும் காண

  - Australian Tourist Trophy, for the unrelated sequence of races held since 1956.
  - Australian Tourist Trophy (for motorcycles)
# இரீத்து பெரி


இந்தியாவின் ஆடம்பரத் துறையில் படைப்பாற்றல் மற்றும் புதுமைகளை ஊக்குவிப்பதற்காக இவர் *தி லக்சரி லீக்* என்ற இலாப நோக்கற்ற அமைப்பைத் தொடங்கினார். இந்திய அரசின் குறு, சிறு மற்றும் நடுத்தர நிறுவனங்கள் அமைச்சகத்தின் ஒரு பகுதியான காதி மற்றும் கிராமத் தொழில்கள் ஆணையத்தின் ஆலோசகராக நியமிக்கப்பட்டார். இவர் ரிஷிஹூட் பல்கலைக்கழகத்தின் ஆலோசகராகவும் உள்ளார்.  

## தனிப்பட்ட வாழ்க்கை
இரீத்து பெரி தில்லியில் பிறந்தார். 2004-ஆம் ஆண்டு ஏற்றுமதியாளர் பாபி சாதாவை மணந்தார். இவரது தந்தை பல்பீர் சிங் பெரி ஒரு முன்னாள் ராணுவ அதிகாரி. இவரது தாயார் இந்து பெரி ஒரு தொழில்முனைவோர்.  

## தொழில்
2000-ஆம் ஆண்டில், பெரி பிரெஞ்சு நயப்பு போக்கு நிறுவனமான ஜீன் லூயிஸ் ஷெரரின் தலைவரானார். 2010-ஆம் ஆண்டு பிரெஞ்சு அரசாங்கத்தால் இரீத்து பெரிக்கு *செவாலியர் டெஸ் ஆர்ட்ஸ் எட் டெஸ் லெட்டர்ஸ்* (கலை மற்றும் கடிதங்களின் நைட் ஆஃப் தி விருது) வழங்கப்பட்டது. ஏப்ரல் 9, 2016 அன்று, பெரி, *தி டிசைன்ஸ் ஆஃப் எ ரெஸ்ட்லெஸ் மைண்ட்* மற்றும் *தி ஃபயர் ஆஃப் எ ரெஸ்ட்லெஸ் மைண்ட் ஆகிய* இரண்டு புத்தகங்களை வெளியிட்டார்.  

## கௌரவங்கள்
| 2016 | *பவர் பிராண்ட்ஸ் ஹால் ஆஃப் ஃபேம்* |  |
| --- | --- | --- |
| 2014 | எசுபானிய அரசாங்கத்தால் *குடிமைச் தகுதி ஆணை* |  |
| 2010 | பிரெஞ்சு அரசாங்கத்தால் *செவாலியர் டெஸ் ஆர்ட்ஸ் எட் டெஸ் லெட்டர்ஸ்* | } |
# இரா. பிரேமா



**இரா. பிரேமா** (*R. Prema*) (பிறப்பு: மார்ச் 15, 1954) தமிழ்நாட்டைச் சேர்ந்த எழுத்தாளரும், பெண்ணிய ஆர்வலரும், ஆய்வாளரும் ஆவார்.  

## கல்வி
மதுரை காமராஜர் பல்கலைக்கழகத்தில் முதுகலை தமிழ், இதழியல், மக்கள் தொடர்பியலில் முதுகலை பட்டம் பெற்றவர். பிரேமா, இராமாயண கிளைக்கதைகளை ஒப்பிட்டு ஆய்வு செய்து முனைவர் பட்டம் பெற்றுள்ளார்.  

## பணி
பிரேமா, சென்னை எத்திராஜ் மகளிர் கல்லூரியில் தமிழ்த் துறையில் பேராசிரியராகப் பணியாற்றி ஓய்வு பெற்றார். அரசுப் பணி ஒய்விற்குப் பின்னர், கொரட்டூர் பக்தவத்சலம் மகளிர் கல்லூரியில் நான்கு வருடங்கள் முதல்வராகப் பணியாற்றினார். இவர் இருபத்தைந்துக்கும் மேற்பட்ட நூல்களை எழுதியுள்ளார். இதில் பல தமிழ்நாட்டுப் பல்கலைக்கழகங்களிலும் புதுச்சேரி, புதுவை பல்கலைக்கழகத்திலும் முதுகலை, இளங்கலை வகுப்புகளுக்கு பாடநூல்களாகவும் ஆய்வு மாணவர்களுக்கு நோக்கு நூல்களாகவும் உள்ளன. சாகித்ய அகாதமிக்காகப் பெண்மையச் சிறுகதைகள் என்ற தலைப்பில் ஒரு நூற்றாண்டுக்கும் மேற்பட்ட எழுத்தாளர்களின் சிறுகதைகளைத் தொகுத்துத் தந்துள்ளார். இவரின் பெண்ணியக் கதைகள், பெண்மையச் சிறுகதைகள் ஆகிய நூல்களை இளநிலை, முனைவர் பட்ட ஆய்வாளர்கள் ஆய்வு செய்து பட்டம் பெற்றுள்ளனர்.  

## எழுதியுள்ள நூல்கள்
1. இராமாயணக் கிளைக்கதைகள் ஒப்பீடு: கம்பன், வால்மீகி, துளசிதாசர்
1. தமிழகத்தில் இராமாயணத் தாக்கம்
1. பெண்ணியம்
1. பெண்ணியம் அணுகுமுறைகள்
1. கற்பு – சதி – கலாச்சாரம்
1. கற்பு கலாச்சாரம் (தனிப்பதிப்பு)
1. குறுந்தொகை – உரை
1. பெண் மரபிலும் இலக்கியத்திலும்
1. வை. மு. கோதைநாயகி அம்மாள்
1. பெண் குலத்தின் பொன் விளக்கு
1. காப்பியச் சிந்தனைகள்
1. பெண்ணியக் கதைகள் (தொகுப்பு)
1. பெண் மையச் சிறுகதைகள் (தொகுப்பு)
1. பெண் எழுத்துக்களின் அரசியல்
1. பெண் விடுதலையும் பெண் உரிமையும்
1. பெண்ணியக் கோட்பாட்டாளர்கள்
1. விடுதலை வேண்டினும் (கவிதைத் தொகுப்பு)
1. பெண்ணியம் அகலமும் ஆழமும்
1. சுல்தானாவின் கனவு (மொழிபெயர்ப்பு நூல்)
1. உடைபடும் மௌனங்கள் (சிறுகதைத் தொகுப்பு)
1. எங்களோட கதை
1. பெண்ணியம் அறிவோம்
1. நூற்றாண்டு கண்ட பெண் இலக்கிய ஆளுமைகள்
1. நூறு பெண்கள் நூறு சிறுகதைகள்
1. இரட்டைக் காப்பிய கிளைக் கதைகளும் துணைக் கதைகளும் (பேராசிரியர் முத்துச்சண்முகன் என்பவருடன் இணைந்து எழுதியது)

## விருதுகள்
- 2012 - தமிழக அரசின் ***மகாகவி பாரதியார் விருது*** வழங்கி, தகுதிச் சான்றிதழும், ஒரு லட்சம் ரூபாய்கான காசோலையும், தங்கப் பதக்கமும் வழங்கிச் சிறப்பித்தது.·
- 2012 - சென்னை அரிமா சங்கம், 2011-2012ஆம் ஆண்டிற்கான நல்லாசிரியர் விருது
- 2011 - நியூ செஞ்சுரி புக் ஹவுஸ் வைர விழா -நிறுவன வளர்ச்சியில் பங்கேற்ற நூல் ஆசிரியர்
- 2016 - சேலம் தமிழ்ச் சங்கம், சேலம் க. இராசாராம் இலக்கியப் பரிசு
- 2016 - நாகர்கோவில் கலை இலக்கிய மேம்பாட்டு உலகப் பேரவை - சுந்தர ராமசாமி இலக்கிய விருது-2016
- 2016 - சென்னை பாரதியார் சங்கமும் ஸ்ரீகிருஷ்ணா ஸ்வீட்ஸ் நிறுவனம் - பாரதிச் செம்மல் விருது
- 2016 - எட்டயபுரம் - மகாகவி பாரதியாரின் 135ஆவது பிறந்த நாள் விழாவில், அனைத்திந்தியத் தமிழ் எழுத்தாளர்கள் சங்கம் - பாரதி பணிச் செல்வர் விருது.
# ஜெம்பரானா பிராந்தியம்


**ஜெம்பரானா பிராந்தியம்** (ஆங்கிலம்: *Jembrana Regency*; பாலினியம்: *kabupatenjemrana*; இந்தோனேசியம்: *Kabupaten Jembrana*) என்பது இந்தோனேசியா, பாலி தீவில் ஒரு பிராந்தியம் ஆகும். இந்தப் பிராந்தியத்தின் தலைநகரம் நெகாரா.  

இந்த பிராந்தியத்திற்கு வடக்கே புலெலெங் பிராந்தியம்; மேற்கே தபனான் பிராந்தியம் ஆகிய இரு பிராந்தியங்கள் உள்ளன; மற்றும் மேற்கில் பாலி நீரிணையும் தெற்கில் இந்தியப் பெருங்கடலும் உள்ளன. பாலி தீவின் மேற்குப் பகுதியில் அமைந்துள்ள ஜெம்பரானா பிராந்தியம் 841 கிமீ<sup>2</sup> பரப்பளவைக் கொண்டுள்ளது; மற்றும் 2024-ஆம் ஆண்டு மக்கள் தொகை கணக்கெடுப்பின்படி 329,353 மக்கள் தொகையைக் கொண்டிருந்தது.  

ஜெம்பரானா பிராந்தியம் இரண்டு முக்கிய பகுதிகளைக் கொண்டுள்ளது: வடக்கில் ஒரு பெரிய மலைப்பகுதி; இது மேற்கு பாலி தேசிய பூங்காவின் ஒரு பகுதியாகும்; மற்றும் தெற்கில் கடலோரப் பகுதி; கடற்கரையில் உள்ள மணல் பெரும்பாலும் எரிமலை மணல்களால் ஆனது. ஆனாலும் மெடேவி கடற்கரை நகரில் பல அழகான வெள்ளை பவளக் கடற்கரைகளும் உள்ளன. தெற்கு ஜெம்பரானாவில் மிக அழகான நெல் வயல்களுக்கான படிமுறை உள்ளன.  

## பேரன்சக் கோயில்

பெரஞ்சாக் கோயில் *(Gede Perancak Temple)* ஒரு சிறிய இந்து கடல் கோயில் ஆகும். 15-ஆம் நூற்றாண்டில் ஜாவாவில் இருந்து பாலிக்கு வந்த தங் அயாங் நிரர்த்தா துறவி தரையிறங்கிய இடத்தைக் குறிக்கும் வகையில் இந்தக் கோயில் கட்டப்பட்டது. சுண்ணாம்புக் கற்களால் கட்டப்பட்ட பாலி கோயில்களில் புகழ்பெற்ற கடல் கோயிலாக இந்தக் கோயில் விளங்குகிறது.  

நெல் உற்பத்தியைத் தவிர, சோளம், வேர்க்கடலை மற்றும் கிராம்பு உள்ளிட்ட பல்வேறு பயிர்களுக்கும் ஜெம்பரானா பெயர் பெற்றது.  

## நிர்வாக மாவட்டங்கள்
ஜெம்பரானா பிராந்தியம் 5 மாவட்டங்களாக *(Districts of Indonesia)* *(Kecamatan)* பிரிக்கப்பட்டுள்ளது.  

| மாவட்டம்
(Kecamatan) | பரப்பு
கிமீ <sup>2</sup> | மக்கள்
தொகை
2010 | மக்கள்
தொகை
2020 | மக்கள்
தொகை
2022 | கிராமம் | அஞ்சல்
குறியீடு |
| --- | --- | --- | --- | --- | --- | --- |
| 51.01.04 | மெலாயா <sup>(a)</sup> | 10 | 82252 |  |  |  |
| 51.01.01 | நெகாரா | 12 | 82218 <sup>(d)</sup> |  |  |  |
| 51.01.05 | ஜெம்பரானா (மாவட்டம்) | 10 | 82218 |  |  |  |
| 51.01.02 | மென்டோயோ | 11 | 82261 |  |  |  |
| 51.01.03 | பெக்குத்தான் | 8 | 82262 |  |  |  |
| ***மொத்தம்*** | ** | ** | ** | ** | *51* |  |

## காலநிலை

காராங்கசெம் பிராந்தியம் வெப்பமண்டல மழைக்காடு காலநிலை (Af) கொண்டது. ஆண்டு முழுவதும் மிதமான மழைப்பொழிவு முதல் கனமழை வரை இருக்கும்.  

## காட்சியகம்
- **ஜெம்பரானா பிராந்திய காட்சிப் படங்கள்**
# பியூட்டாக்சி அசிட்டிக் அமிலம்


**பியூட்டாக்சி அசிட்டிக் அமிலம்** (*Butoxyacetic acid*) C<sub>6</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். ஒர் அலிபாட்டிக் வகை சேர்மமான இது நீர்மமாகக் காணப்படுகிறது. 2516-93-0 என்ற சிஏஎசு எண்ணால் அடையாளப்படுத்தப்படுகிறது. இரசாயனங்களின் பதிவு, மதிப்பீடு, அங்கீகாரம் மற்றும் கட்டுப்பாடு அமைப்பில் பதிவு செய்யப்பட்ட அடையாள எண்ணாக 677-344-8 என்று எண்ணிடப்பட்டுள்ளது. என்-பியூட்டைல் ​​கிளைசிடைல் ஈதர் சிறுநீரகங்கள் வழியாக வளர்சிதை மாற்றமடைந்து 2-பியூட்டாக்சி எத்தனால் என்ற சேர்மமாக மாற்றப்படுகிறது. சிறுநீர் மற்றும் இரத்தத்தில் இச்சேர்மம் உள்ளதா என்பதைக் கண்டறிய வழிமுறைகள் உருவாக்கப்பட்டு ஆவணங்கள் வெளியிடப்பட்டுள்ளன. Methods have been developed and papers published to detect the compound in urine and blood.  
## பயன்கள்
ஓர் உயிர்க்கொல்லியாக பியூட்டாக்சி அசிட்டிக் அமிலம் பயன்படுத்தப்படுகிறது.
# இராஜசூரியமடை


**இராஜசூரியமடை** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டதாகும்.  

## ஆலயங்கள்

- ஸ்ரீ மந்தை பிடாரி மாரியம்மன் ஆலயம்
- ஸ்ரீ கருமலையான் ஆலயம்
- ஸ்ரீ ராஜ கணபதி ஆலயம்
- ஸ்ரீ திருவந்திர அய்யனார் ஆலயம்
- ஸ்ரீ ராஜ ராஜேஸ்வரர் ஆலயம்
- ஸ்ரீ சுப்பிரமணியன் ஆலயம்
- ஸ்ரீ இலங்கை காளி ஆலயம்
- ஸ்ரீ சக்கிலியன் காளி ஆலயம்
- ஸ்ரீ ஐந்து பிள்ளை காளி ஆலயம்
- ஸ்ரீ வண்ணமலகு ஆலயம்
- ஸ்ரீ சாத்தாயி ஆலயம்

## போக்குவரத்து
### பேருந்து வழித்தடம்

1,1B - இராமநாதபுரம் -**இராஜசூரியமடை** - கீழக்கரை  

5,5A,5B - இராமநாதபுரம் - **இராஜசூரியமடை** - ரெகுநாதபுரம்  

10,10A - இராமநாதபுரம் - **இராஜசூரியமடை** - ஏர்வாடி  

14 - இராமநாதபுரம் - **இராஜசூரியமடை** - கீழக்கரை  

17 - இராமநாதபுரம் - **இராஜசூரியமடை** - கீழக்கரை  

18 - இராமநாதபுரம் - **இராஜசூரியமடை** - கீழக்கரை  

23 - முதலூர் -**இராஜசூரியமடை** - பால்கரை  

25 - இராமநாதபுரம் - **இராஜசூரியமடை** - வாலிநோக்கம்  

30 - இராமநாதபுரம் - **இராஜசூரியமடை** - ஏர்வாடி  

32 - முதலூர் -**இராஜசூரியமடை** - பால்கரை  

எஸ்.எம்.டி - இராமநாதபுரம் - **இராஜசூரியமடை** - கீழக்கரை  

அருகில் இராமநாதபுரத்தில் தொடருந்து நிலையம் உள்ளது.இந்தியாவின் முக்கிய நகரங்களுக்கு, இரயில் போக்குவரத்து மூலம் நன்கு இணைக்கப்பட்டுள்ளது.  

இங்கிருந்து 125 கி.மீ தொலைவிலுள்ள மதுரை வானூர்தி நிலையம் அருகிலுள்ள வானூர்தி நிலையம் ஆகும்.  

## மக்கள்தொகை பரம்பல்

இக்கிராத்தில் செம்மநாட்டு மறவர் இனத்தினர் மட்டுமே வசித்து வருகிறார்கள்.  

## தெருக்கள்
- ஊருக்காடு
- நடுத்தெரு
- ஒத்தவீடு
- சிவன் கோவில் தெரு
# அம்ரிதா இராம்



**அம்ரிதா இராம்** (*Amritha Ram*) என்பவர் ஓர் இந்திய ஆடை வடிவமைப்பாளரும், தொலைக்காட்சி தொகுப்பாளரும் தொழில்முனைவோரும் ஆவார். இவர் தமிழ், தெலுங்கு மொழி திரைப்படங்களில் நடித்துள்ளார்.  

## தொழில்
2000களின் முற்பகுதியில், பாலிமர் தொலைக்காட்சியில் *என் ஸ்டைல்* போன்ற தொலைக்காட்சி நிகழ்ச்சிகளை இயக்கி, தொகுத்து வழங்கும் வாய்ப்புகளைப் பெறுவதற்கு முன்பு, அமிர்தா சென்னையில் ஒரு தகுநய, ஆடை வடிவமைப்பாளராகப் பணியாற்றினார். அம்ரிதா நியூயார்க்கில் உள்ள புதுப்பானி தொழில்நுட்ப நிறுவனத்தில், புதுப்பாணி மற்றும் வடிவமைப்பு கல்வியினைக் கற்கச் சென்றார். நியூயார்க்கிலிருந்து திரும்பியதும் தென்னிந்தியத் திரைப்படத் துறையில் மீண்டும் பணியாற்றத் தொடங்கினார். இவரது முதல் படம் *முகமூடி* (2012) ஆகும். இதனை மிஷ்கின் இயக்கியிருந்தார். இவர் தமிழ் மற்றும் தெலுங்கு திரைப்படத் துறையில் தொடர்ந்து பணியாற்றினார். குறிப்பாக *த/பெ சத்யமூர்த்தி* (2015), *ஸ்கெட்ச்* (2018) ஆகியவற்றில் பணியாற்றினார். தேவி ஸ்ரீ பிரசாத்தின் அமெரிக்க இசை நிகழ்ச்சி சுற்றுப்பயணத்திற்கும் இவர் ஆடை வடிவமைப்பாளராகப் பணியாற்றினார். இவரது குறிப்பிடத்தக்கத் திரைப்படங்களில் ஒன்று வெற்றிமாறனின் *வட சென்னை* ஆகும். இது 1977 முதல் 2007 வரை வட சென்னையின் பாதாள உலக அரசியலைத் தொடர்ந்து, வெவ்வேறு காலகட்டங்களுக்குத் தேவையான வெவ்வேறு உடைகளுடன் வெளிவந்தது.  

2010களின் பிற்பகுதியில், பொது நிகழ்ச்சிகளுக்கான ஆடைகளில் கமல்ஹாசனுடன் பணியாற்றினார். குறிப்பிடத்தக்க வகையில், *பிக் பாஸ் தமிழ்* தொலைக்காட்சித் தொடரான *விஸ்வரூபம் 2* (2018)-இன் விளம்பரங்களுக்காகவும், *இந்தியன் 2* (2021)-இல் இவருடைய கதாபாத்திரத்திற்காகவும் நடிகரின் ஆடைகளை வடிவமைத்தார்.  

அமிர்தா சோய்க்னே என்ற பெயரில் ஓர் ஆடை அலங்காரக் கடை வைத்திருக்கிறார்.  

## தனிப்பட்ட வாழ்க்கை
அம்ரிதா நடிகரும் நடன இயக்குநருமான ராம்ஜியை மணந்தார். இவர் அவரது நடனப் பள்ளிகளுக்கான வேலைகளை இணைந்து நிர்வகிக்கிறார்.  

பிப்ரவரி 2020-இல் *இந்தியன் 2* படப்பிடிப்புத் தளத்தில் நடந்த ஒரு பயங்கர விபத்தில் அம்ரிதா மயிரிழையில் உயிர் தப்பினார்.  

## குறிப்பிடத்தக்க திரைப்படவியல்
- மகேஷ், சரண்யா மற்றும் பலர் (2008)
- ஓடிப்போலமா (2009)
- முகமூடி (2012)
- பிசாசு (2014)
- த/பெ சத்தியமூர்த்தி (2015)
- வீர சிவாஜி (2016)
- சிவலிங்கா (2017)
- நெருப்புடா (2017)
- கைதி எண். 150 (திரைப்படம்) (2017)
- ஸ்கெட்ச் (2018)
- வட சென்னை (2018)
- நம்ம வீட்டு பிள்ளை (2019)
- சங்கத்தமிழன் (2019)
- நாடோடிகள் 2 (2020)
- பரமபதம் விளையாட்டு (2021)
- கா – தி ஃபாரஸ்ட் (2024)
- இந்தியன் 2 (2024)
# அன்னா சிங்



**அனா சிங்** (*Anna Singh*) என்பவர் ஓர் இந்திய ஆடை வடிவமைப்பாளர், முக்கியமாக இந்தியத் திரைப்படத் துறையான பாலிவுட்டில் பணிபுரிகிறார். இவர் 900க்கும் மேற்பட்ட திரைப்படங்களுக்கு ஆடைகளை வடிவமைத்துள்ளார். மேலும் 1989 முதல் பணியாற்றி வருகிறார். 2002-ஆம் ஆண்டில் நடிகை கத்ரீனா கைஃப்பை ஒரு வடிவழகியாகத் தனது நிகழ்ச்சியில் அறிமுகப்படுத்திய முதல் ஆடை வடிவமைப்பாளர் இவர்தான். 2010-ஆம் ஆண்டில், இந்தியாவில் நடந்த பொதுநலவாய விளையாட்டுப் போட்டிகளின் தொடக்க விழாவில் பங்கேற்ற நடிகர்களுக்கான ஆடைகளை வடிவமைத்தார்.  

## ஆடை வடிவமைப்பாளர்

- வீர் (2010)
- யுவராஜ் (2008) அனா சிங்காக
- தூம் 2 (2006)
- விவாஹ் (2006)
- கோல்மால்: ஃபன் அன்லிமிடெட் (2006)
- அஞ்சானே: தி அன்னோன் (2006)
- தாஜ்மஹால்: ஆன் எட்டெர்னல் லவ் இசுடோரி (2005)
- தில் ஜோ பி கஹே (2005)
- மெயின் ஐசா ஹி ஹூன் (2005)
- பிளாக்மெயில் (2005)
- ஹல்சல் (2004)
- மசுதி (2004)
- காக்கி (2004)
- பூம் (2003)
- அகியோன் சே கோலி மாரே (2002)
- ஷராரத் (2002)
- ஆவாரா பாகல் தீவானா (2002)
- ஆங்கேன் (2002)
- அஜ்னபீ (2001)
- லஜ்ஜா (2001)
- யாதீன் (2001)
- இட்டெஃபாக் (2001)
- தாய் அக்ஷர் பிரேம் கே (2000)
- தேரா ஜாதூ சல் கயா (2000)
- டார்கீப் (2000)
- ஜோரு கா குலாம் (2000)
- காஃப் (2000)
- கூப்சுரத் (1999)
- ஹோதே ஹோதே பியார் ஹோ கயா (1999)
- ஆர்சூ (1999)
- லாவாரிசு (1999)
- ஆ அப் லௌட் சலென் (1999)
- சோல்ஜர் (1998)
- குலாம் (1998)
- கோய்லா (1998)
# குறைந்தபட்ச ஒளிப்படவியல்



**குறைந்தபட்ச ஒளிப்படவியல்** எளிதாக அறிய **மினிமலிசுட் ஒளிப்படம் எடுத்தல்** *(Minimalist photography)* என்பது ஒரு வகையான ஒளிப்படக் கலையாகும், மேலும் இது மிக எளிமையால் வேறுபடுகிறது. இது அரிதான தன்மை மற்றும் கவனமான கலவையை வலியுறுத்துகிறது, அதிகப்படியான வண்ணம், வடிவங்கள் அல்லது தகவல்களிலிருந்து விலகிச் செல்கிறது.  

## சொற்பிறப்பியல்
குறைந்தபட்ச ஒளிப்படவியல் கலையில் மினிமலிசத்திலிருந்து எழுகிறது. அதாவது, *மினிமலிசம் என்றால் குறைவியம், சிறுமக் கருதுகோள் கோட்பாடு, உச்சயெளிமையியம், அடிப்படைத் தேவையியம் என்று பொருள். மினிமலிசம் வாழ்க்கை முறை என்பது, குறைந்தபட்ச பொருட்களுடன் வாழ்வதாகும். மேலும் மினிமலிசம் என்ற சொல்லுக்கு தமிழில் பொருள்: குறைவியம், சிறுமக் கருதுகோள் கோட்பாடு, உச்சயெளிமையியம், அடிப்படைத் தேவையியம். * இந்த பாணி எளிமையான மற்றும் பெரும்பாலும் ஒரே வண்ணமுடைய கலவைக் கூறுகளின் பயன்பாட்டை வலியுறுத்துகிறது: நிறம், பொருள்கள், வடிவங்கள் மற்றும் அமைப்பு போன்றவை. மினிமலிசம் என்பது மிகவும் எளிமையான மற்றும் சுருக்கப்பட்ட ஒரு கலை பாணியாகும். 1950களின் பிற்பகுதியில், மினிமலிசத்தின் எடுத்துக்காட்டுகளாக விவரிக்கப்பட்ட முதல் கலைப் படைப்புகளில் வடிவியல் வடிவங்களின் சுருக்க ஓவியங்கள் அடங்கும்.  

## காட்சிக்கூடம்
# அகமத்பூர் சட்டமன்றத் தொகுதி


**அகமத்பூர் சட்டமன்றத் தொகுதி** (Ahmedpur Assembly constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது லாத்தூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது லாத்தூர் மாவட்டத்தில் உள்ளது.  

## சட்டமன்ற உறுப்பினர்கள்
| 1962 | மகாலிங்கப்பா சங்விகர் | இந்திய தேசிய காங்கிரசு </br> |
| --- | --- | --- |
| 1967 |  |  |
| 1972 | கிசன்ராவ் தேசமுக் | இந்திய விவசாயிகள் மற்றும் தொழிலாளர் கட்சி</br> |
| 1978 |  |  |
| 1980 |  |  |
| 1985 | ராமச்சந்திர பாட்டீல் | இந்திய தேசிய காங்கிரசு </br> |
| 1990 | பாலாசாகேப் சாதவ் |  |
| 1995 | பகவான்ராவ் நாகர்கோஜே | பாரதிய ஜனதா கட்சி</br> |
| 1999 | விநாயகராவ் கிசன்ராவ் சாதவ் பாட்டீல் | சுயேச்சை |
| 2004 | பப்ருவான் கண்டடே | பாரதிய ஜனதா கட்சி</br> |
| 2009 | பாபாசாகேப் மோகன்ராவ் பாட்டீல் | தேசியச் சமூக கட்சி |
| 2014 | விநாயகராவ் கிசன்ராவ் சாதவ் பாட்டீல் | சுயேச்சை |
| 2019 | பாபாசாகேப் மோகன்ராவ் பாட்டீல் | இந்திய தேசிய காங்கிரசு </br> |
| 2024 | } |  |
## தேர்தல் முடிவுகள்
### 2024
# மார்க் கார்னி


**மார்க் யோசப் கார்னி** (*Mark Joseph Carney*; பிறப்பு: 16 மார்ச் 1965) என்பவர் கனடிய அரசியல்வாதியும் பொருளியலாளரும் ஆவார். இவர் மார்ச் 2025 முதல் கனடாவின் 24-ஆவது பிரதமராகவும், கனடா லிபரல் கட்சியின் தலைவராகவும் இருந்து வருகிறார். இவர் முன்னதாக கனடா வங்கியின் ஆளுநராக 2008 முதல் 2013 வரையும், இங்கிலாந்து வங்கியின் ஆளுநராக 2013 முதல் 2020 வரையும் பணியாற்றினார்.  

மார்க் கார்னி கனடாவின் வடமேற்கு ஆள்புலத்தில் போர்ட் சிமித் நகரில் பிறந்து ஆல்பர்ட்டா எட்மண்டனில் வளர்ந்தார். 1988 ஆம் ஆண்டு ஆர்வர்ட் பல்கலைக்கழகத்தில் பொருளியலில் இளங்கலைப் பட்டம் பெற்றார், பின்னர் ஆக்ஸ்போர்டு பல்கலைக்கழகத்தில் படித்து, 1993 இல் முதுகலைப் பட்டமும், 1995 இல் முனைவர் பட்டமும் பெற்றார். 2003 ஆம் ஆண்டு கனடா வங்கியில் துணை ஆளுநராகச் சேருவதற்கு முன்பு கோல்ட்மேன் சாக்சில் பல்வேறு பதவிகளை வகித்தார். 2004 ஆம் ஆண்டு, கனடா நிதித் துறைக்கான மூத்த இணை துணை அமைச்சராக நியமிக்கப்பட்டார். 2007 ஆம் ஆண்டு, கார்னி கனடா வங்கியின் ஆளுநராக நியமிக்கப்பட்டார், அங்கு உலகளாவிய நிதி நெருக்கடியின் போது கனேடிய பணவியல் கொள்கைக்கு பொறுப்பேற்றார். 2013 ஆம் ஆண்டு வரை அவர் கனேடிய மத்திய வங்கியை வழிநடத்தினார், பின்னர் அவர் இங்கிலாந்து வங்கியின் ஆளுநராக நியமிக்கப்பட்டார், அங்கு அவர் பிரித்தானிய மத்திய வங்கியின் பிரெக்சிட்டு, கோவிட்-19 தொற்றுநோயின் தொடக்கக் கட்ட நடவடிக்கைகளுக்குத் தலைமை தாங்கினார்.  

மத்திய வங்கியை விட்டு வெளியேறிய பிறகு, கார்னி புரூக்ஃபீல்ட் சொத்து மேலாண்மையில் தலைவராகவும், புளூம்பெர்க் எல்.பி.யின் இயக்குநர்கள் குழுவின் தலைவராகவும் பணியாற்றினார். மார்க் காலநிலை நடவடிக்கை, நிதி ஆகியவற்கான ஐநா சிறப்பு தூதராகவும் நியமிக்கப்பட்டார். கோவிடு-19 தொற்றுநோய்களின் போது கனடியப் பிரதமர் ஜஸ்டின் துரூடோவின் பல முறைசாரா ஆலோசகர்களில் ஒருவராகவும் கார்னி பணியாற்றினார், செப்டம்பர் 2024 இல் லிபரல் கட்சியின் பொருளாதார வளர்ச்சி பணிக்குழுவின் தலைவராக நியமிக்கப்பட்டார். 2025 ஆம் ஆண்டின் தொடக்கத்தில், கனடாவின் லிபரல் கட்சியின் தலைமைப் பதவியை நாடுவதற்கான தனது விருப்பத்தை அவர் அறிவித்தார், மார்ச் மாதத்தில் நடைபெற்ற தலைவர் தேர்தலில் பெரும் வெற்றியைப் பெற்றார். 2025 மார்ச் 14 அன்று கனடாவின் 24-ஆவது பிரதமராக 30-ஆவது கனேடிய அமைச்சரவையுடன் கார்னி பதவியேற்றார்.
# சித்தாரா எசு.



**சித்தாரா எஸ்.** (பிறப்பு 1972) என்பவர் கேரத்தைச் சேர்ந்த ஒரு இந்திய பெண்ணிய மலையாள எழுத்தாளர் ஆவார். தனது சிறுகதைகள் மற்றும் நாவல்களில் இவர் பெண்களின் சிக்கல்கள், பாலின அடிப்படையிலான வன்முறை, நேர்பாலினத்தவர் உரிமைகள் ஆகியவற்றை எடுத்துரைத்துள்ளார். 2004 ஆம் ஆண்டில் இந்திய இலக்கியத்திற்கு அவர் செய்த பங்களிப்புகளுக்காக சாகித்திய அகாதமி பொன்விழா விருதைப் பெற்றார். இவர் மலையாளத்தில் இருந்து ஆங்கிலத்திற்கு மொழிபெயர்ப்பாளராக உள்ளார்.  

## துவக்ககால வாழ்க்கையும் கல்வியும்
சித்தாரா கேரளத்தின் காசர்கோடு மாவட்டத்தில் பிறந்து வளர்ந்தார். இவர் ஆங்கில இலக்கியத்தில் முதுகலைப் பட்டமும், கோழிக்கோடு பல்கலைக்கழகத்தில் இதழியலில் பட்டையப் படிப்பும் படித்தார். சிறு வயதிலேயே உயிருக்கு ஆபத்தான புற்றுநோயால் பாதிக்கப்பட்டார். புற்றுநோய் மற்றும் சமூக களங்கத்திற்கு எதிரான தனது வாழ்நாள் போராட்டமே தனது தீவிர இலக்கிய பாணிக்குக் காரணம் என்று அவர் கூறுகிறார்.  

## இலக்கியப் படைப்புகள்
சித்தாரா கேரளத்தைச் சேர்ந்த சமகால முன்னணி பெண் எழுத்தாளர்களில் ஒருவர். மலையாளத்தில் அதிகம் விற்பனையாகும் பல புத்தகங்களை எழுதியுள்ளார், அவற்றில் "கதகல்", "இடம்", "வேஷாப்பகார்சா", "உஷ்நக்ரஹங்கலுடே சினேகம்" ஆகியவை அடங்கும். இவர் முதன்மையாக பெண்கள் மீதான ஒடுக்குமுறை மற்றும் பொது இடங்களில் பாலியல் ஆகியவற்றை சித்தரிக்கும் கதைகளை எழுதுகிறார். இவரது கதைகள் நவீன வாழ்க்கையின் சிக்கல்களை பெண்களின் கண்ணோட்டத்தில் படம் பிடித்துக் காட்டுகின்றன, மேலும் அவை கோபமும், முரட்டுத்தனமுமான தொனியைக் கொண்டுள்ளன.  

நோபல் பரிசு பெற்ற மலாலா யூசுப்சாயின் படைப்புகளையும் சித்தாரா மலையாளத்தில் மொழிபெயர்த்துள்ளார். அவரது சிறுகதையான "ஃபயர்" கேரள பல்கலைக்கழகத்தின் ஆங்கில இலக்கிய பாடத்திட்டத்தில் சேர்க்கப்பட்டுள்ளது.  

## பிற பங்களிப்புகள்
சித்தாராவின் சிறுகதை அக்னி ஒரு பிரபலமான திரைப்படமாக உருவாக்கப்பட்டுள்ளது. தொலைக்காட்சிக்கான குழந்தைகள் தலைப்புகளில் ஒரு சுயாதீன உள்ளடக்க எழுத்தாளராகவும் உள்ளார்.  

## விருதுகளும் அங்கீகாரமும்
சித்தாராவின் படைப்புகள் சாகித்திய அகாதமி அங்கீகரித்துள்ளது, இது 2004 ஆம் ஆண்டில் அவருக்கு அதன் பொன்விழா பரிசை வழங்கியது. கேரளச் சாகித்திய அகாதமி விருதையும் பெற்றுள்ளார். இது தவிர மலையாள இலக்கியத்திற்கான "கதா விருது" மற்றும் "கீதா ஹிரானியன் எண்டோமென்ட் விருது" உள்ளிட்ட பல இலக்கிய விருதுகளையும் பெற்றுள்ளார்.  

## படைப்புகள்

### ஆங்கில நூல்கள்

- 

### மலையாள நூல்கள்

- 
- 
- 
- 
- 
- 
- 
- 
- 
- 

### புத்தக அத்தியாயங்கள்

- 

### இதழ்களில் கட்டுரைகள்

- 
- 
- 
- 

### மொழிபெயர்ப்புகள்

- *என்டியம் கதா* (2021) டி. சி. புக்ஸ் (மொழிபெயர்ப்பு நாங்கள் இடம்பெயர்ந்தவர்கள் by Malala Yousafzai)
# பிரேம் லதா கதியார்



**பிரேம் லதா கதியார்** (*Prem Lata Katiyar*)(பிறப்பு ஜனவரி 1, 1946) என்பவர் ஓர் இந்திய அரசியல்வாதியும் உத்தரப் பிரதேச அரசாங்கத்தில் முன்னாள் அமைச்சரும் ஆவார்.  

## வாழ்க்கை
கதியார் என்பவர் குர்மி சாதியைச் சேர்ந்தவர். கல்யாண்பூர் சட்டசபைத் தொகுதியிலிருந்து ஐந்து முறை சட்டமன்ற உறுப்பினராகத் தேர்ந்தெடுக்கப்பட்டு மூன்று முறை அமைச்சராகவும் பதவி வகித்துள்ளார். இவர் பாரதிய ஜனதா கட்சியின் உத்தரப் பிரதேசப் பிரிவின் தற்போதைய துணைத் தலைவராகவும், கான்பூரின் முன்னாள் சட்டமன்ற உறுப்பினராகவும் உள்ளார். உத்தரப் பிரதேசத்தில் கல்யாண் சிங், இராம் பிரகாசு குப்தா, ராஜ்நாத் சிங், குமாரி மாயாவதி (பகுஜன் சமாஜ் கட்சி பாஜகவுடன் கூட்டணி வைத்திருந்தபோது) தலைமையிலான அரசாங்கங்களில் பிரேம் லதா கதியார் அமைச்சராக இருந்துள்ளார்.  

கதியார் 1991 முதல் கான்பூரின் கல்யாண்பூர் சட்டமன்றத் தொகுதியை (இதன் கீழ் ஐஐடி-கான்பூர் வருகிறது) தொடர்ந்து பிரதிநிதித்துவப்படுத்தி வருகிறார். பாஜகவுடனான பிரேம் லதாவின் தொடர்பு அவசரநிலை எதிர்ப்பு இயக்கத்துடன் தொடங்கியது. இவரது மகள், நீலிமா கதியார், இப்போது கல்யாண்பூர் சட்டமன்ற உறுப்பினராக உள்ளார். இவர் பாரதிய ஜனதா யுவ மோர்ச்சாவின் மாநிலப் பிரிவில் அலுவலகப் பொறுப்பாளராக உள்ளார்.
# சாயா கோசு


**சாயா கோசு** (*Chhaya Ghosh*)(15 ஆகத்து 1940 - 12 பிப்ரவரி 2010) என்பவர் இந்திய மாநிலமான மேற்கு வங்கத்தில் அமைச்சராகவும், பார்வர்டு பிளாக் தலைவராகவும் இருந்தவர் ஆவார்.  

## அரசியல் வாழ்க்கை
சாயா 1977, 1982, 1991, 2001ஆம் ஆண்டுகளில் முர்சிதாபாத் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் 1991 முதல் 1996 வரை நிவாரண அமைச்சராகவும், 2001 முதல் 2005 வரை விவசாயச் சந்தைப்படுத்தல் துறையின் அமைச்சராகவும் இருந்தார்.  

## பிற்கால வாழ்க்கை
முன்னாள் பள்ளி ஆசிரியரான இவர் கேமந்தா போசால் அரசியலில் ஈடுபட்டார். தனது வாழ்க்கையின் முடிவில் இவர் பார்வர்ட் பிளாக் கட்சியிலிருந்து விலகினார். 2006 மாநில சட்டமன்றத் தேர்தலில், பார்வர்ட் பிளாக் இவருக்குப் போட்டியிடும் வாய்ப்பினை மறுத்தது. இதன் பின்னர் இவர் ஜனபாடி பார்வர்டு பிளாக்கில் சேர்ந்தார்.  

## இறப்பு
வயது முதிர்வு தொடர்பான பிரச்சினைகளால் இவர் 12 பிப்ரவரி 2010 அன்று இறந்தார். இவரது வழக்கறிஞர் கணவர் இவருக்கு முன்பே இறந்துவிட்டார். இந்த இணையருக்கு இரண்டு மகள்கள் உள்ளனர்.
# சபித்ரி மித்ரா


**சபித்ரி மித்ரா** (*Sabitri Mitra*) என்பவர் அகில இந்திய திரிணாமுல் காங்கிரசைச் சேர்ந்த ஓர் இந்திய அரசியல்வாதி ஆவார். இவர் மேற்கு வங்க அரசாங்கத்தில் பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராகப் பணியாற்றியுள்ளார். இவர் 2011 முதல் 2016 வரையிலும், 2021 முதல் மீண்டும் மாணிக்சக் சட்டமன்றத் தொகுதியின் சட்டமன்ற உறுப்பினராகவும் பணியாற்றியுள்ளார்.  

## அரசியல் வாழ்க்கை
முன்னதாக சபித்ரி மால்டா மாவட்டத்தில் உள்ள அரைடங்கா சட்டமன்றத் தொகுதியின் சட்டமன்ற உறுப்பினராக 1991 முதல் 2011 வரை பணியாற்றினார். பின்னர் இவர் இந்திய தேசிய காங்கிரசிலிருந்து விலகி திரிணாமுல் காங்கிரசில் சேர்ந்தார். 2011 தேர்தலில், இவர் மாணிக்சக் சட்டமன்றத் தொகுதியில் 64,641 வாக்குகள் பெற்று வெற்றி பெற்றார். தனக்கு அடுத்து வந்த போட்டியாளரான இந்தியப் பொதுவுடமைக் கட்சி (மார்க்சிஸ்ட்) வேட்பாளர் இரத்னா பட்டாச்சார்யாவை 6,217 வாக்குகள் வித்தியாசத்தில் தோற்கடித்தார்.  

## அமைச்சர் பதவி
முதலமைச்சர் மம்தா பானர்ஜியின் ஆலோசனையின் பேரில், பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக ஆளுநரால் இவர் பதவிப் பிரமாணம் செய்து வைக்கப்பட்டார். மேற்கு வங்க அமைச்சரவையில் அமைச்சர் தகுதியினை வகிக்கும் 34 அமைச்சர்களில் இவரும் ஒருவர். இவர் முன்னர் இந்திய தேசிய காங்கிரசு கட்சியுடன் இணைந்திருந்தார். ஆனால் 2011-இல் திரிணாமுல் காங்கிரசுக்குத் தாவினார். இவர் இந்திய தேசிய காங்கிரசு கட்சியுடன் இணைந்திருந்த காலத்தில் மேற்கு வங்க மக்கள் காங்கிரசு குழுவின் துணைத் தலைவராகவும் பணியாற்றினார். மேற்கு வங்க அரசாங்கத்தில் நீர்ப்பாசனம் & உள்நாட்டு நீர்வழிகள் மற்றும் சிறு & நுண் நிறுவனங்கள் மற்றும் ஜவுளித்துறை அமைச்சராக இருந்த மனாசு பூனியாவுடனான இவரது உறவு விரிசல் அடைந்தது.  

மேற்கு வங்க அரசாங்கத்தில் பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக இவர் எடுத்த முதல் முடிவுகளில் ஒன்று, இவரது அமைச்சகத்தில் ஓய்வு பெற்ற பின்னரும் பணியிலிருந்த அதிகாரிகளைப் பணிநீக்கம் செய்வதாகும். பல்வேறு மாவட்டங்களில் ஒருங்கிணைந்த குழந்தை மேம்பாட்டுச் சேவைகளின் கீழ் புதிய நியமனங்களின் எண்ணிக்கையையும் இவர் முடக்கினார். நியமனங்கள் செய்யப்பட்ட முறையில் முறைகேடுகள் இருப்பதாகக் கூறினார். ஏனெனில் இந்த நியமனங்கள் முந்தைய தேதிகளில் செய்யப்பட்டன. மேற்கு வங்காளத்தின் 38 உறுப்பினர்களைக் கொண்ட வலுவான அமைச்சரவையில் முதலமைச்சர் மம்தா பானர்ஜியைத் தவிர, மித்ரா மட்டுமே ஒரே பெண்மணி ஆவார்.  

சபித்ரி மித்ரா தனது இலாகாவிலிருந்து நீக்கப்பட்டு, மே 2014-இல் இலாகா இல்லாத அமைச்சராகத் தக்கவைக்கப்பட்டார்.